Diari Oficial de la Generalitat Valenciana


Sumari del DOGV 6430, del 03-01-2011 (2010/14117)

RESOLUCIÓ de 23 de desembre de 2010, del director gerent de l'Agència Valenciana de Salut de la Conselleria de Sanitat, per la qual es convoquen ajudes per a l'adequació, reforma o construcció de consultoris auxiliars d'atenció primària a la Comunitat Valenciana per a l'exercici 2011.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6430

Data del DOGV
:   03-01-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/14485


Data del document
:   23-12-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 23 de desembre de 2010, del director gerent de l'Agència Valenciana de Salut de la Conselleria de Sanitat, per la qual es convoquen ajudes per a l'adequació, reforma o construcció de consultoris auxiliars d'atenció primària a la Comunitat Valenciana per a l'exercici 2011. [2010/14093]  
Antecedents de fet  
Primer. La Llei 3/2003, de 6 de febrer, de la Generalitat, d'Ordenació Sanitària de la Comunitat Valenciana, té com a objecte l'ordenació sanitària a la Comunitat Valenciana, en regular les actuacions que permeten fer efectiu, dins del seu àmbit territorial, el dret dels ciutadans a la protecció de la salut, reconegut en l'article 43 de la Constitució Espanyola, en el marc de les competències que atribuïxen l'article 148 del mateix text, l'article 54 de l'Estatut d'Autonomia de la Comunitat Valenciana, i els articles 41 i 42 de la Llei 14/1986, de 25 d'abril, General de Sanitat.  
Segon. Mitjançant una Orde de 6 de maig de 2010, de la Conselleria de Sanitat, es van establir les bases reguladores per a l'adequació, reforma o construcció de consultoris auxiliars d'atenció primària a la Comunitat Valenciana. (DOCV núm. 6271, de 20/05/2010).  
Tercer. La disposició addicional segona de l'Orde 6/2010, establix que les bases seran aplicables per a successives convocatòries.  
Fonaments de dret  
Primer. Segons que preveu la disposició addicional segona de l'Orde 6/2010, de 6 de maig, de la Conselleria de Sanitat, per la qual s'establixen les bases reguladores per a l'adequació, reforma o construcció de consultoris auxiliars d'atenció primària a la Comunitat Valenciana.  
Segon. En compliment del que s'ha estipulat en l'article 47.11 del Text Refós de la Llei de la Hisenda Pública de la Generalitat aprovat pel Decret Legislatiu de 26 de juny de 1991, del Consell, i de conformitat amb el que establix l'article 68 de la Llei del Consell, i el Decret 120/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Sanitat.  
Tercer. D'acord amb allò que s'ha indicat en l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa (DOCV núm. 2361, de 06/10/1994), resolc:  
Article 1  
1. Realitzar la convocatòria d'ajudes de l'Agència Valenciana de la Salut, per a l'exercici 2011, per al desplegament del Programa d'Actuació complementària per a l'adequació, reforma o construcció de consultoris auxiliars municipals d'atenció primària a la Comunitat Valenciana.  
2. El règim d'ajudes serà aplicable tal com es determina en les bases reguladores establides en l'Orde 6/2010, de 6 de maig del 2010, de la Conselleria de Sanitat (DOCV núm. 6271, de 20 de maig del 2010), i la seua correcció d'errors (DOCV núm. 6286, de 10 de juny del 2010).  
Article 2  
1. Estes ajudes es financen d'acord amb la dotació consignada per al Programa d'ajudes per a la reforma, adequació i construcció de consultoris auxiliars municipals, prevista en els Pressupostos de la Generalitat per a l'exercici 2011, en l'aplicació pressupostària 40.42.04.8321.053.79.9, codi de línia T7466, per un total de 3.400.000,00 €, segons les anualitats següents:   
- Anualitat 2011, 1.700.000,00 €  
- Anualitat 2012, 1.700.000,00 €  
2. L'eficàcia d'esta convocatòria queda condicionada a l'existència en els Pressupostos de la Generalitat, per als exercicis corresponents al 2011 i 2012, de crèdit adequat i suficient.   
3. En funció del cost i duració de la inversió subvencionada, les ajudes regulades en la present convocatòria podran tindre caràcter de despesa plurianual, d'acord amb el que establix l'article 29 del Text Refós del Decret Legislatiu de 26 de juny de 1991, pel qual s'aprova el Text Refós de la Llei de la Hisenda Pública de la Generalitat Valenciana.   
4. Els crèdits que es consignen tenen caràcter màxim, i no podran concedir-se subvencions una vegada esgotats tals crèdits, circumstància que s'ha de publicar en el Diari Oficial de la Comunitat Valenciana.  
5. Les ajudes objecte d'esta convocatòria no necessiten de notificació a la Comissió Europea ja que no tenen els requisits de l'article 87 del Tractat CE, i en concret perquè no suposen avantatge econòmic, al no exercir activitat econòmica els beneficiaris.  
Article 3  
1. Les ajudes s'atorguen en atenció als criteris de valoració que es relacionen en l'annex II de l'Orde 6/2010.  
Article 4  
1. S'autoritza el director general de Recursos Econòmics perquè, en l'àmbit de les seues competències, dicte totes les instruccions que siguen necessàries en desplegament de la present resolució.  
Article 5.  
2. La present resolució entrarà en vigor l'endemà de la publicació en el Diari Oficial de la Comunitat Valenciana.  
Contra la present resolució, que esgota la via administrativa, pot interposar-se recurs potestatiu de reposició davant del conseller de Sanitat en el termini d'un mes, comptat des de l'endemà de la publicació, d'acord amb el que establixen els articles 116 i 117 de la Llei 30/1992; o bé recurs contenciós administratiu davant del jutjat competent, en el termini de dos mesos a comptar del següent al de la publicació, de conformitat amb el que preveu l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, i els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí de la possibilitat d'interposar qualsevol altre que estimen pertinent.  
València, 23 de desembre de 2010.- El director gerent de l'Agència Valenciana de la Salut: Luis Rosado Bretón.